દેશમાં ગઈ કાલે ૧૧૭ મતવિસ્તારોમાં મતદાન થઈ રહ્યું હતું ત્યારે વારાણસીમાં મોદીના રોડ-શો અને એ પછી ઉમેદવારી નોંધાવવાના કાર્યક્રમના જીવંત પ્રસારણને લીધે આચારસંહિતાનું ઉલ્લંઘન થયું છે એમ જણાવીને કૉન્ગ્રેસે મોદી સહિતના BJPના તમામ નેતાઓ સામે ફરિયાદ નોંધવાની માગણી કરી હતી. કૉન્ગ્રેસના પ્રવક્તા આનંદ શર્માએ જણાવ્યું હતું કે જે વિસ્તારોમાં મતદાન થઈ રહ્યું છે એના મતદારોને પ્રભાવિત કરવાની BJPની સુઆયોજિત યોજના અનુસાર મોદીના કાર્યક્રમનું જીવંત પ્રસારણ કરવામાં આવ્યું હતું.